open-index/open-wikipedia-markdown huggingface dataset:
Saola

**Saola** (*Pseudoryx nghetinhensis*), også kalt **vuquangokse**, er et monotypisk kvegdyr og ett av verdens mest sjeldne pattedyr. Arten er endemisk til Indokina, der den bare er kjent fra grensestrøkene mellom Laos og Vietnam. IUCN regner denne arten som kritisk truet av utryddelse, og har estimert en totalpopulasjonen til omkring 50–300 individer.

## Taksonomi
Saola ligner en antilope, men DNA-analyser beviser at den er nærmere beslektet med de ville storfeartene. Arten ble derfor plassert i slekten ***Pseudoryx***, et slektsnavn som rett og slett betyr «falsk antilope». *Pseudoryx* inngår i delgruppen Bovini i underfamilien Bovinae, som er én av to underfamilier i kvegfamilien (Bovidae). 

## Biologi
Saola er et mellomstort kvegdyr med en kroppslengde på cirka 143–150 cm og en skulderhøyde på cirka 84–95 cm, mens vekten ligger rundt 70–100 kg. Halen måler cirka 25 cm og horna er cirka 35–55 cm lange og kun svakt bakoverkruvede. Begge kjønn bærer horn.

Arten har kort rødlig mørkebrun pels, med karakteristiske hvite og sorte markeringer i ansiktet, på framhalsen, på tvers over bakenden like over halen, og som hvite bånd rett over klovene. Arten har meget store preorbitale duftkjertler. Nedover lemmene blir fargen mørkere, nesten sort. Den korte halen er sort og formet som en dusk.

Saola er trolig kun utbredt i grensestrøkene mellom Vietnam, blant annet i Vũ Quang nasjonalpark, og Laos. Habitatet ligger i  meters høyde og består av tett bredbladet regnskog, typisk monsunskog. Dyra foretrekker skyggefulle dyptliggende små elve- og bekkefar. De opptrer solitært og i par, som regel en hunn med kalv og beiter på små friske blader fra ulike tresorter, men spesielt fra fikenslekten.

Saola har lenge vært kjent av lokalbefolkningen, men den ble først oppdaget av vitenskapelige interesser i mai 1992, og som sådan beskrevet første gang vitenskapelig i 1993. Det var en gruppe naturforskere fra Vietnams skogbruksdepartement og Verdens naturfond (WWF), som under en felles undersøkelse i Vu Quang-distriktet, tilfeldigvis kom over noen markante horn etter et ukjent dyr.

Arten ble til å begynne med kalt vuquangokse, etter navnet naturreservatet der den ble oppdaget. Oppdagelsen vakte enorm internasjonal interesse, da man må helt tilbake til 1936 for å finne en tilsvarende oppdagelse. Hmongene kaller dyret *saht-supahp*, noe som kan oversettes til «det vennlige og kultiverte dyret» og trolig viser til den relativt anonyme og stille tilværelsen arten har. Lokalt går imidlertid dette dyret under flere ulike navn, som «sao la», «sun duong», «yang», «lagiang», «a ngao», og «xoong xor». Navnet «saola», som stammer fra en lokal thai-dialekt talt i Vietnam, betyr «uvurderlig, som månen og stjernene».

## Inndeling

* Bovidae, kvegfamilien
** Bovinae, oksedyr
*** Bovini
**** *[[saola|Pseudoryx]]*
***** *[[saola|P. nghetinhensis]]*, saola (monotypisk)
**** *[[Bos]]*, villkveg (inkludert storfe)
**** *[[Syncerus]]*, afrikanske bøfler
**** *[[Bubalus]]*, asiatiske bøfler

## Referanser




## Se også
* IUCNs rødliste over truete dyrearter

## Eksterne lenker
* 
* «Nei, dette er ikke en ku-antilope», *Dagbladet* 16. september 2010
Belgisk franc

**Belgisk franc** var myntenheten i Belgia mellom 1832 og 2002. I det flerspråklige Belgia, var en belgisk franc inndelt i 100 centiem (nederlandsk), centimes (fransk) eller Centime (tysk).

Belgisk franc ble erstattet av euro den 1. januar 2002.

## Kilder
* 

## Eksterne lenker
* Historiske sedler av Belgia (tysk, engelsk, fransk)
Miguel García Vivancos

**Miguel García Vivancos** (født 19. april 1895 i Mazarrón, Murcia, død 23. januar 1972 i Córdoba) var en spansk naivistisk maler og anarkist.

## Anarkisten
Han, brødrene og moren som var enke flyttet til Barcelona, der han ble politisk aktiv i det radikale miljøet. Fagforbundene var på den tid ganske hardhent behandlet av både myndigheter og arbeidsgivere, og han ble med på å stifte gruppen *[[Los Solidarios]]*, som var både anarkistisk og utførte terrorhandlinger.

I den spanske borgerkrigen ledet han *Aguiluchos*- regimentet på Huesca-fronten, foruten andre større enheter ved slaget ved Belchite og slaget om Teruel.

Etter at krigen var over, flyktet han til Frankrike og ble internert i Vernet-les-Bains. Der var han fortsatt da Vichy-regjeringen tok styringen i det tyskokkuperte Frankrike. Maquis-bevegelsen hjalp ham å rømme, og han deltok i den franske undergrunnsmotstanden resten av den andre verdenskrigen.

Ved slutten av krigen, var han i Paris, og livnærte seg ved strøjobber. Han begynte å lage bilder med motiver fra byen og solgte til amerikanske soldater. Han fant ut at han hadde anlegg for dette, og lærte seg oljemalingsteknikk.

I 1947 møtte han Pablo Picasso. Picasso syntes godt om det han så, og skaffet ham kontakter i kunsthandlermiljøet. Han hadde sin første separatutstilling i 1948.

Arbeidene hans er nå stilt ut over det meste av verden, og utgjør deler av samlingene til blant andre: François Mitterrand, David Rothschild, Helena Rubinstein og Greta Garbo.

## Referanser
Irsk pund

**Irsk pund** (irsk: *Punt Éireannach*) var myntenheten i Irland fra 1928 til 2002. I årene 1928&ndash;1938 var den offisielle benevnelsen *Saorstát pound* («Fristatens pund»). Et irsk pund var inndelt i 100 penny (irsk: *pingin*).

Irsk pund ble erstattet av euro den 1. januar 2002.

## Eksterne lenker
*
Portugisisk escudo

**Portugisisk escudo** var myntenheten i Portugal fra 1911 til 2002. Escudo er portugisisk og betyr «skjold». En escudo var inndelt i 100 centavos.

Portugisisk escudo ble erstattet av euro den 1. januar 2002.

## Eksterne lenker
*
Birdy (film)

***Birdy*** er en amerikansk drama-film fra 1984 regissert av Alan Parker og med musikk av Peter Gabriel.

## Handling
Filmen bygger på en roman av William Wharton og handler om Birdy (spilt av Matthew Modine) etter at han kommer hjem til USA etter å ha tjenestegjort som soldat i Vietnam. Birdy har dype traumer etter krigsopplevelsene g er innlagt på et mentalsykehus. Han fantaserer om fugler, en fantasi som har fulgt ham siden han var barn. Slik stenger han ute opplevelsene fra Vietnam. Denne muren blir imidlertid så kraftig at den ikke bare stenger ute krigsopplevelsene, men også det øvrige av hans liv. Etter at all behandler er mislykket, beslutter legene å be Birdys barndomsvenn Al (spilt av Nicolas Cage), som da han var soldat i Vietnam, forsøkte å rykke Birdy ut av hans hallusinasjoner. Historien om Birdy beskrives med tilbakeblikk og sett ut fra hans eget perspektiv og blir slik en gripende beskrivelse av de psykologiske virkningene av både krig og de helbredende kreftene som ligger i både vennskap og fantasi. 

### Om filmen
Alan Parker viser i filmen eksempler på innovativ regi, kanskje mest i filmens overraskende og kontroversielle slutt.

Filmen vant i 1985 *[[Grand Prix (Cannes filmfestival)|Grand Prix Spécial du Jury]]* ved Filmfestivalen i Cannes. Den ble i tillegg nominert til Gullpalmen. *Birdy* fikk gode omtaler av kritikerne og har fått hele 90% på Rotten Tomatoes http://www.rottentomatoes.com/movie-1002452/.

## I rollene
(utvalg)
*Matthew Modine som Birdy
*Nicolas Cage som Sergeant Al Columbato
*John Harkins som Dr. Major Weiss
*Sandy Baron som Mr. Columbato
*Karen Young som Hannah Rourke
*Elizabeth Whitcraft som Rosanne

## Eksterne lenker
* 
### Nett-TV
* Filmtrailer
Anders Høegh

**Anders Jensen Høegh** (1920–1989) var en norsk krigsflyger utdannet i Little Norway. Han var utplassert ved flybasen North Weald i England. Han var generalsekretær i Norsk Aero Klubb i to perioder, først fra 1968 til 1972, og igjen fra 1973 til 1987. 

Høegh drev familiens gartneri, Høeghs Gartneri, på Økern i Oslo med flere blomsterbutikker. 

## Familie
Han var sønn av blomsterhandler Hans Chrystie Høegh (1883–1975) og Ingrid Aanesen (1895–1970), bror til blant andre Hans Høegh, og far til stortingsrepresentant Annelise Høegh.

## Utmerkelser

For sin innsats under krigen ble han tildelt Krigsmedaljen og Haakon VIIs 70-årsmedalje. Han mottok Norsk Aero Klubbs hederstegn i gull, og var æresmedlem i samme forening.

## Referanser


## Eksterne lenker
* Piloter Ved North Weald Wing
* Piloter i 331. og 332. skvadron
William Wharton

**William Wharton** (født 7. november 1925, død 29. oktober 2008) er pseudonymet for **Albert Du Aime**, en amerikansk forfatter mest kjent for romanen *Birdy*. Dette var hans debutroman, utgitt i 1978, da han var over 50 år gammel. Den ble filmatisert av Alan Parker i 1984. To av hans andre romaner har også blitt filmatisert, *[[Dad]]* og *[[A Midnight Clear]]*. Flere av bøkene er oversatt til norsk.

## Romaner

* 1978 *Birdy*
* 1981 *Dad*
* 1982 *A Midnight Clear*
* 1984 *Scumbler*
* 1985 *Pride*
* 1987 *Tidings*
* 1989 *Franky Furbo*
* 1991 *Last Lovers*
* 1994 *Wrongful Deaths* (memoarer)
* 1996 *Houseboat on Seine* (memoarer)

## Referanser


## Eksterne lenker
*
Maltesisk lire

**Maltesisk lire** var valutaen på Malta fra 1972 til utgangen av 2007. Det var i forbindelse med Maltas uavhengighet fra Storbritannia at britisk pund ble erstattet med maltesisk lire som valuta. Valutaen kaltes først lire på maltesisk og pund på engelsk, men fra 1986 het den offisielt lire på begge språk. En maltesisk lire var inndelt i 1000 mil eller 100 cent. I 2008 ble maltesisk lire erstattet av euro.

## Referanser


## Se også
*Maltesiske euromynter
Bernhard Herre

**Bernhard Herre** (1812–1849) var en norsk forfatter, kjent for den posthumt utgitte *En Jægers Erindringer*.

Han var sønn av den danskfødte kjøpmannen Christian Friedrich Gottlieb Herre som holdt til i Kirkegata 16 i Kristiania inntil han gikk konkurs i 1834. Da flyttet familien over til Alunverket innunder Ekebergskråningen ved Grønlia. Bernhard hadde en tid Johan Sebastian Welhaven som privatlærer. Welhaven ble siden fast gjest i huset. Bernhard Herre ble som voksen Welhavens venn og beundrer. Han var dessuten dypt betatt av den unge Camilla Wergeland som gjestet familien Herre når hun var på Kristianiabesøk. Bernhard Herre var fortrolig både med Welhaven og Camilla, ville selv tre til side, og forsøkte seg som «Kirsten Giftekniv» for å hjelpe de to vennene sammen. 

Bernhard Herre døde i Maridalen i 1849 av et skudd under en av sine mange jaktturer. Omstendighetene er noe uklare, men mye tyder på at det kan ha vært et vådeskudd. Han etterlot seg ved sin død novellistiske skisser og noen melankolske, men friske, naturskildringer fra Nordmarka, der han gjerne gikk på jakt. Disse skriftstykkene ble funnet såpass interessante at de ble utgitt posthumt av Welhaven og Peter Christen Asbjørnsen under tittelen *En Jægers Erindringer* i 1849. Boka utkom i en språklig lett modernisert utgave i 1966 illustrert av Chrix Dahl og med innledning ved professor Francis Bull. Han skriver at Herres skildinger fra skogtraktene rundt hovedstaden, som ble trykt anonymt i *[[Den Constitutionelle]]* alt i 1841, er «de første levende naturskildringer» på 1800-tallet fra disse områdene, og videre: «Etter mer enn hundre år lyder [bokens] toner fremdeles til oss som et stemningsbevegende stykke klassisk musikk.» 

Bernhard Herres vei på Smestad i Oslo er oppkalt etter Bernhard Herre. Niels Fredrik Dahl skrev i 2009 en roman om Bernhard Herre, Camilla Wergeland og Johan Sebastian Welhaven som heter *Herre*.

## Referanser


## Eksterne lenker

* Digitaliserte bøker av Herre hos Nasjonalbiblioteket.
Latvisk lats

**Latvisk lats** var myntenheten i Latvia i perioden 1922–1940. Myntenheten ble gjeninnført i 1993, etter at  Latvia var blitt selvstendig fra Sovjetunionen i 1991. En latvisk lats var inndelt i 100 santīms.

Latvia gikk over til å benytte euro med virkning fra 1. januar 2014.

## Referanser
Syvsover

**Syvsover** kan referere til:

* de hellige syv sovere, syv helgener,
* en som sover lenge, etter legenden om de syv sovere ovenfor, som sov i en hule i fjellet ved Efesos,
* syvsovere (Gliridae), en famile av gnagere,
* syvsover (art) (*Glis glis*), en syvsoverart,
* Syvsover (band).
Eocen

**Eocen** (56-33,9 millioner år siden) følger paleocen (65-56 millioner år siden) og er den nest eldste epoken i tertiærperioden. Sammen med paleocen og oligocen (33,9-23 millioner år siden) utgjør eocen paleogen (65-23 millioner år siden), en periode som sammen med det påfølgende neogen utgjør jordens nytid.

Klima i eocen var uvanlig varmt. Perioden ble innledet med en av de raskeste og voldsomste oppvarmingsperiodene i Jordas historie, og en ganske brå avkjøling ved periodens slutt. Denne brå avkjølingen forårsaket en mindre masseutryddelse. På sitt varmeste var det tropisk og subtropisk klima så langt nord som til Grønland og Svalbard. Etter eocen har Jorda aldri igjen vært så varm.

Dyrelivet i Europa fra denne perioden er relativt godt kjent, takket være funnene fra Messelgruven i Tyskland, der den primitive primaten «Ida» (*[[Darwinius massilae]]*) er et kjent eksempel. En liten, knapt meter høy forløper til dagens hest – *[[Eohippus]]* – utviklet seg i denne perioden.
Et annet kjent sett med fossiler fra denne perioden kommer fra baltisk rav, som finnes rundt Østersjøen. Dette har gitt en svært artsrik fauna av insekter og andre leddyr som vitner om et varmt klima på denne tiden. I motsetning til de samtidige pattedyrene er disse insektene ofte svært like moderne former.

I eocen var det vulkansk virksomhet på Vøring- og Møreplatåene i Norskehavet. En gruppe norske forskere hevdet i 2004 at den brå temperaturstigningen for omtrent 55 millioner år siden skyldtes utslipp av metan i forbindelse med disse vulkanene.

Eocen deles opp i fire geologiske aldrer:

## Referanser



## Eksterne lenker

* forskning.no – Ny norsk teori om global oppvarming
* forskning.no – Vulkankatastrofe utenfor Norge kan trolig forklare dramatisk global oppvarming for 55 millioner år siden
* NASA GISS: Science Briefs: Ocean Burps and Climate Change?
Oligocen

**Oligocen** (34–23 millioner år siden) følger eocen (56–34 millioner år siden) og er den tredje eldste tidsepoken i tertiærperioden. Sammen med paleocen (66–56 millioner år siden) og eocen utgjør oligocen paleogen (66–23 millioner år siden), en periode som sammen med det påfølgende neogen utgjør jordens nytid. Det var på denne tiden at blant annet kattefamilien oppstod. Oligocen-tiden kjennetegnes av en relativt fattig fauna av større dyr, derimot er det funnet tallrike fossiler av insekter fra denne perioden. Perioden hadde gjennomgående et forholdsvis varmt og tørt klima, og de svære regnskogene fra den forutgående eocen-perioden forsvant. Perioden er kjent for å ha noen svært store pattedyr, størst av landpattedyrene var de langstrakte, neshornlignende indricotherene.
Østre Aker

**Østre Aker** er et sogn og prosti i Groruddalen i Oslo. Sognet ble opprettet i 1861 og var sammen med Vestre Aker en av to sognekommuner i Aker herred. Fra 1907 frem til sammenslåingen av Oslo og Aker i 1948 var Østre Aker en av Akers fire sognekommuner (Vestre Aker, Østre Aker, Ullern og Nordstrand). Det har også vært et prestegjeld og lensmannsdistrikt fram til sammenslåingen av Oslo og Aker i 1948. Fra 2018 endret prostiet navn til Groruddalen prosti uten at grensene ble endret.

Østre Aker sogn grenser til Vestre Aker ved Grefsen nordover mot Lillomarka og østover til Nittedal og Skedsmo, øst for det tidligere Kristiania. Mot sør omfattet sognet store deler av Østmarka til grensene mot Lørenskog, Enebakk, Ski og Oppegård.

Østre Aker kirke på Ulven gård var sognekirke, innviet i 1860. I 1906 ble to sogn skilt ut, Ullern fra Vestre Aker og Nordstrand fra Østre Aker. De fire sognene ble beholdt som såkalte administrative sogn eller sognekommuner frem til 1948 selv en rekke mindre sogn ble skilt ut. 

På veggen til Akers gamle herredshus i Trondheimsveien 5 er er de fire Aker-sognenes symboler fremstilt som relieffer i teglsteinsfasaden mot Heimdalsgata. Østre Akers viser et tannhjul og en elv med bygninger langs siden (Akerselva med bedrifter og boliger).

## Østre Aker prosti
Østre Aker prosti endret i 2018 navn til Groruddalen prosti og består fortsatt av fem sogn, Østre Aker og Haugerud, Ellingsrud og Furuset, Grorud, Høybråten, Fossum og Stovner og Tonsen.

## Referanser
 

## Eksterne lenker
* 
*
Miocen

**Miocen** (23–5,3 millioner år siden) følger oligocen (34–23 millioner år siden) og er første epoken i neogen. Den ble etterfulgt av pliocen (5,333–2,588 millioner år siden).

Papua-Australia kolliderte med proto-Sulawesi i tidlig miocen, en begivenhet som initierte betydelig øydannelse i Wallacea og ga de første forbindelsene fra Australasia til Sundaland. Det førte til stor spredning av arter med fugler, og man regner blant annet med at kollisjonen initierte spredningen av passerider (den største gruppen av spurvefugler) til Asia.

Miocen er samtidig tidsperioden hvor aper og menneskeaper (hominidae) utviklet seg så langt at de nådde førstadiet hvor mennesker og menneskeaper skilte lag, med arten *[[Sahelanthropus tchadensis]]* (om lag 7-5 mill. år siden).

## Referanser




## Kilder
*
Pliocen

**Pliocen** (5 333 000–2 588 000 år siden) følger miocen (23–5,3 millioner år siden) og er den siste epoken i neogen.

Pliocen er tradisjonelt blitt regnet som den siste epoken i tertiær. I 2004 bestemte Den internasjonale kommisjonen for stratigrafi at inndelingen av jordens nytid i tertiær og kvartær skulle erstattes med en inndeling i paleogen og neogen. Pliocen ble den andre epoken i neogen etterfulgt av pleistocen og holocen, som tidligere hadde tilhørt kvartær. Grunnen til å gi opp kvartær som periode, var at starttidspunktet ikke kunne defineres klart.

I 2009 bestemte Den internasjonale stratigrafiske kommisjon at kvartær igjen skulle regnes som en egen periode og at grensa mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt. Den tidligere grensa var satt ut fra tidspunktet da kaldtvannsmuslinger første gang dukket opp i Middelhavet, mens den nye grensa stemmer bedre med tidspunktet for de første omfattende isdannelsene på den nordlige halvkule.

## Kilder
*
Stagediving

**Stagediving** er når en aktør under en konsert slipper seg ned på publikum og blir tatt i mot av deres armer. Dette fører da ofte til *crowd surfing*, hvor vedkommende blir fraktet av gårde av publikum.

Første gangen stagediving forekom var i 1964 under en konsert med Rolling Stones i Nederland. Men både Jim Morrison, Iggy Pop og Peter Gabriel var blant de første musikerne som foretok stagediving. Opprinnelig ble dette oppfattet som både ekstremt og konfronterende, men har nå blitt vanlig på rockekonserter og mange har dette som en fast del av repertoaret.

Stagediving kan medføre store skader for publikum, men også for den som utfører stagediving dersom publikum lar være/eller ikke greier å ta imot vedkommende slik at denne går i gulvet i stor fart. I Norge ble Mira Craig skadet da hun skulle utføre en stagedive under en konsert høsten 2005 da publikum ikke tok imot henne. Dette skjedde også med Slipknots Sid Wilson som klatret opp fem-seks meter og hoppet utfor. Wilson slo seg bevisstløs og pådro seg flere skader.
The Fugees

**The Fugees** (også kjent som *Refugee Camp*) er en amerikansk hiphop-gruppe, som var populære på midten av 90-tallet.

## Historie
Gruppa ble dannet i 1987 og spiller hiphop med innslag fra soul og reggae. Medlemmene av gruppen er Lauryn Hill, Wyclef Jean og Pras Michel. Jean og Michel er av Haitisk opphav, mens Hill er fra South Orange, New Jersey. Navnet *The Fugees* er inspirert av det engelske ordet *refugee*, som betyr flyktning.

Gruppens største suksess er albumet *[[The Score]]*, som har solgt over 18 millioner eksemplarer siden det ble sluppet i 1996. I 1997 splittet bandet opp, og både Hill og Jean satset på solokarrierer. Michel gikk over til skuespill og innspilling av soundtracks.

Gruppen gjorde deretter et etterlengtet comeback i 2004, og slapp singelen *Take It Easy* i 2005.

## Medlemmer
* Lauryn Hill
* Wyclef Jean
* Pras Michel

## Diskografi
;Studioalbum
* *[[Blunted on Reality]]* (Ruffhouse – 1994)
* *[[The Score]]* (Ruffhouse – 1996)

;Remiksalbum
* *[[Bootleg Versions]]* (Ruffhouse – 1996)

;Samlealbum
* *[[Greatest Hits (Fugees-album)|Greatest Hits]]* (Columbia – 2003)

;Singler
* «Nappy Heads» (1994)
* «Vocab» (1994)
* «Fu-Gee-La» (1995)
* «Killing Me Softly» (1996)
* «Ready or Not» (1996)
* «No Woman, No Cry» (1996)
* «Rumble in the Jungle» (1997)
* «Take It Easy» (2005)

## Se også
* Liste over verdens mestselgende album

## Referanser


## Eksterne lenker
* 
* 
*
Fagerborg

**Fagerborg** er et sogn og boligstrøk i Oslo. Strøket omfatter området mellom Bislett i sør, Majorstuen i vest, Marienlyst og Blindern i nordvest, Ullevål i nord og Adamstuen i øst. Navnet kommer fra en løkkeeiendom som lå i Fagerborggata 52. Denne ble i 1837 skilt ut fra Nedre Blindern gård, men hadde tidligere vært en del av Bymarken. Løkkeeiendommens hovedbygning fra 1870-årene ble senere brukt som barnehjem og under andre verdenskrig som skole, før den ble revet i 1957. 

Bebyggelsen er variert, og består av en blanding av villaer og småhus fra perioden 1880–1920, rekkehus fra 1920-årene, en del leiegårder fra 1880- og 1890-årene og nyere boligblokker. Den nordvestlige delen av området domineres av Jessenløkken, boligkompleks fra årene 1919–1922 i området Suhms gate – Kirkeveien (ring 2) – Gørbitz’ gate – Jacob Aalls gate, og består av tilsammen 37 leiegårder, bygget i nordisk nybarokk. 

Fagerborg har en ungdomsskole og kirke. Fagerborg kirke ble bygget i 1903 i det ene hjørnet av Stensparken.

## Referanser


## Eksterne lenker
*
Pleistocen

**Pleistocen** (– år siden) følger pliocen (– år siden) og er den første epoken i kvartær. Epoken omfatter de store istidene. Kvartær består av pleistocen og holocen (fra  år siden til i dag).

## Bakgrunn
I 2009 bestemte Den internasjonale stratigrafiske kommisjon at grensa mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt. Den tidligere grensa var satt ut fra tidspunktet da kaldtvannsmuslinger første gang dukket opp i Middelhavet, mens den nye grensa stemmer bedre med tidspunktet for de første omfattende isdannelsene på den nordlige halvkule.

Pleistocen ble tidligere delt  i tre aldere: undre, midtre og øvre pleistocen. Etter endringene i 2009 deles epoken i fire: gelasium (2,588–1,806 mil. år siden), calabrium (1,806–0,781 mil. år siden), midtre pleistocen (– år siden) og yngre pleistocen (– år siden).

I moderne arkeologisk forskning hvor fokuset på klimatiske variasjoner er mer framtredende enn det tidligere fokuset på kulturelle «typer» og «perioder», går et viktig skille i den aktuelle perioden mellom istiden pleistocen og varmeperioden holocen, hvor jordbruket er den kulturelle hovedskillelinjen og yngre dryas er den ytre klimatiske. Begreper som *[[mesolitikum]]* om overgangsperioden mellom steinalderen *([[paleolitikum]])* og jordbruksteinalderen *([[neolitikum]])*, samt annen «fininndeling» av epokene *(PPNA, PPNB)*, er omstridt i moderne arkeologi og fokuset på kulturelle «perioder» er i økende grad i ferd med å utgå fra faglitteraturen.

## Betegnelsen
Navnet pleistocen ble gitt av den skotske geologen Charles Lyell. Han innførte denne betegnelsen i 1839 for å beskrive et geologisk lag på Sicilia som hadde fortsatt minst 70&nbsp;% av deres fauna av bløtdyr som fortsatt levde i dag. Det adskilte det fra den eldre epoken pliocen, som Lyell opprinnelig hadde antatt hadde den yngste laget med fossiler. Han konstruerte navnet «Pleistocen» («mest ny» eller «nyest») fra greske πλεῖστος, *pleīstos*, «mest», og καινός, *kainós* (latinisert som *cænus*), «ny»; det sto i kontrast til den umiddelbart foregående pliocen («mer ny» eller nyere», fra πλείων, *pleíōn*, «mer», og *kainós*), og umiddelbart påfølgende holocen («helt ny» eller «fullstendig ny», fra ὅλος, *hólos*, «hele», og *kainós*) epoke som strekker seg fram til i dag.

## Referanser


## Litteratur
*Vorren, Tore O. og Mangerud, Jan (2006): «Istider kommer og går» i: Ramberg, I.B.; Bryhni, I. og Nøttvedt, A.: *Landet blir til: Norges geologi*. Trondheim: Norsk Geologisk Forening. ISBN 978-82-92344-31-6, s. 478–531

## Eksterne lenker
* 
*
No Doubt

**No Doubt** er et amerikansk rockeband som ble dannet i 1986. Gjennombruddet kom i 1995 med albumet *[[Tragic Kingdom]]* og sangene «Just a girl» og «Don't speak».

## Medlemmer
* Gwen Stefani – Vokalist
* Tony Kanal – Bass
* Tom Dumont – Gitar
* Adrian Young – Trommer

### Tidligere medlemmer
* John Spence – (begikk selvmord i 1987)
* Eric Stefani – (forlot gruppa i 1994)

## Diskografi
### Studioalbum
* 1992 – *No Doubt*
* 1995 – *The Beacon Street Collection*
* 1995 – *[[Tragic Kingdom]]*
* 2000 – *Return of Saturn*
* 2001 – *Rock Steady*
* 2003 – *The Singles 1992-2003*
* 2003 – *Everything In Time*
* 2010 – *ICON*

## Se også
* Liste over verdens mestselgende album

## Eksterne lenker
* 
* 
* 
*
Self-Monitoring, Analysis, and Reporting Technology

**Self-Monitoring, Analysis, and Reporting Technology**, eller **S.M.A.R.T.** er en teknologi som kan analysere en harddisk og forutse 70% av alle feil. Alle nyere harddisker har denne teknologien innebygd, men man må ha et program for å kunne utnytte denne teknologien.

## Referanser
TV-adressa

**TV-adressa** var en digital lokal-tvkanal som eksisterte fra 1997 til 31. desember 2009. Fra 2. juni 2009 var de med i kanalpakkene hos en rekke digitalsignaltilbydere i Trøndelag og i Oslo-området. 1. januar 2010 la de ned de ordinære TV-sendingene og er nå kun å finne på internett. TV-adressa er en del av mediehuset Adresseavisen.  TV-adressa startet opp i 1997 under navnet *TV Trøndelag*, men byttet i januar 2006 navn til TV-adressa. Kanalens studio lå i Adresseavisens hovedkontor på Heimdal i Trondheim. Adresseavisen og de gjenværende videojournalistene fra TV-adressa flyttet til Adresseavisens nye hovedkontor i 2014. Det primære dekningsområdet var hele Sør-Trøndelag pluss Stjørdal og Meråker. Nå distribueres levende bilder gjennom Adresseavisens nettsider.

## Tv-program
Tv-program som TV-adressa lagde i tiden de drev med ordinær kringkasting-TV:
* Nyheter: Aktuelt (nyheter)
* Ungdomsprogram: Triplet (hver hverdag) – hadde siste sending før sommeren 2007
* Trafikkmagasin: Bjarne bil og Morten motor – hadde siste sending før jul 2008
* Magasinet
* RBKmagasinet
* Matprogram: Mat med oss ToAn (kun høsten 2007)
* Egenproduserte dokumentarserier, for eksempel «Nidarosdomens restaureringsarbeider», «For full musikk», «Kystfugler», «Stein på stein», «Farlig fjell», «Verdensarven Røros», «I historiske fotspor» m.m.
* Student-TV i Trondheim sendte i TV-adressas sendetid på søndager (ble sendt på formiddagen og igjen i reprise på kvelden) og fra høsten 2008 også med kveldssendinger gjennom ukedagene.
* Boligmagasinet: Hjem (hver torsdag) (byttet navn fra På tapeten 23. august 2007 i forbindelse med at Adresseavisen utgir Hjem som eget magasin hver fredag)

## Programledere
* Annemona Grann
* Grete Thobroe
* Arve Bremseth
* Odd Rune Wolden
* Terje Svaan
* Tormod Ellingsen
* Morten Enger
* Lina Leth-Olsen
* Svein Strugstad

## Sendenett
TV-adressa sendte analogt gjennom TVNorges nett frem til høsten 2009. Ut året sendte TV-adressa som loop-TV med saker som også ble lagt ut på internett; adressa.no. I tillegg hadde de plasseringer hos de aller fleste digitale TV-signaltilbydere i sitt nedslagsfelt, med unntak av paraboldistribusjon.

## Referanser


## Eksterne lenker
* TV-adressas hjemmeside med nett-tv
Anerley

**Anerley** er et forstadsområde i distriktet Bromley i sørøstlige London. Det ligger omkring 11 kilometer sørøst for Charing Cross. Krystallpalasset sto opprinnelig i kretsen, men rett utenfor det som i dag kalles Anerley. Det ligger innenfor det tradisjonelle grevskapet Surrey. Det er blitt beskrevet som en (nå) umoderne samling blindgater.

Før *[[Enclosure (England)|Enclosure]]*, den store omleggingen av landbruket i tudortiden var området stort sett uten bebyggelse, og frem til Krystallpalasset ble flyttet til Sydenham Hill var Anerley fortsatt uten fastboende, og tilhørte Penge Common. Penge var en del av Croydon i Surrey frem til 1899, da området ble et eget distrikt. I 1965 ble dette distriktet, inkludert Anerley, innlemmet i Bromley og dermed i Stor-London. 

Ettersom Anerley ikke lenger er en formelt definert krets er grensene bare løst fastsatt, og man regner normalt med området rundt Anerley stasjon. Den nordlige delen av den gamle kretsen regnes gjerne med til Crystal Palace.

Navnet kommer fra det første huset som ble reist på stedet. Det hevdes at bakgrunnen for stedsnavnet er at eieren, den skotske silkehandleren William Sanderson, på begynnelsen av 1800-tallet kalte huset for Anerley (senere Anerley Lodge), på hans skotske dialekt et ord som betydde «ensom».  Flere skrivemåter har blitt brukt, både Annerley, Anerley og Anerly; Sanderson ser ut til å ha brukt alle de tre formene om hverandre. Veien ved huset kom etter hvert til å bli kjent som Anerley Road, noe som også ga navn til det omliggende området.

## Referanser


## Eksterne lenker

* Historical Images of Anerley and showing Paxton Arms post V1 Rocket
Keiserens nye klær

***Keiserens nye klær*** er et kunsteventyr fra 1837 skrevet av den danske forfatteren H.C. Andersen. I eventyret hører vi om en keiser som blir forledet til å tro at han går rundt i klær av de vakreste stoffer, mens han i virkeligheten går rundt i bare undertøyet.

## Handling
To utspekulerte svindlere ankommer hovedstaden til en keiser, som bruker overdådig mye penger på klær til seg selv - på bekostning av statlige interesser. Svindlerne utgir seg for å være dyktige vevere, og tilbyr å forsyne keiseren med praktfulle klær som er usynlige for mennesker som er dumme eller inkompetente. Keiseren ansetter veverne, og de setter opp vevstoler. En rekke embetsmenn, og deretter keiseren selv, besøker «veverne» for å sjekke fremgangen deres. Alle sammen ser at vevene er tomme, men de later som noe annet for å unngå å bli ansett som en tosk. 

Til slutt rapporterer veverne at keiserens drakt endelig er ferdig. De later som de kler på ham, og keiseren går i prosesjon foran resten av byen. Befolkningen går sammen om påskuddet, fordi de ikke ønsker å fremstå som udugelige eller dumme - helt til et barn utbryter at keiseren ikke har på seg klær i det hele tatt. Alle de andre innbyggerne innser da at alle sammen har blitt narret. Selv om han blir forskrekket, fortsetter keiseren prosesjonen.

## Kilder
*Keiserens nye klæder Wikisource (dansk)

## Eksterne lenker
* runeberg.org Keiserens nye Klæder skann av førsteutgaven fra 1837 (gotisk skrift)
Mesaoria

**Mesaoria** er en bred slette i de sentrale delene av øya Kypros

## Geografi
Mesaoriasletten er avgrenset i øst og vest av Middelhavet, i sør av fjellkjeden Troodos og i nord av fjellkjeden Kyrenia. Den har et areal på rundt 1&nbsp;000 km², og stiger til en høyde på omtrent 325 meter. Det er flere elver som renner over sletten, men alle disse tørker inn om sommeren. 

Ordet «Mesaoria» betyr «mellom fjellene» på gresk. Mesaoria er stort sett en bred og bar slette med få trær bortsett fra de som er plantet for å gi ly for vinden. Området er det viktigste jordbruksområdet på Kypros, men er svært avhengig av regnet om vinteren og kunstig vanning om sommeren, noe som gir begrenset produksjon. Det er også det mest bosatte området på øya, og inneholder flere landsbyer og flere av de største byene, som hovedstaden Nikosia. 

På grunn av avskoging er mye av Mesaoria dekket av «kafkalla», det lokale ordet for kalsiumkarbonat, som har blitt presset sammen til aurhelle. De eneste plantene som trives på denne overflaten spises raskt av beitende dyr, noe som har ført til omfattende jorderosjon. 

Det kan bli svært varmt her om sommeren, og temperaturer rundt 40 ºC er ikke uvanlig. Sletten får mye mindre nedbør enn fjellområdene rundt, men de siste årene er det bygd demninger og vanningssystemer, for å samle vannet som renner ned fra fjellene. 

## Historie
Det er funnet spor etter neolittiske kulturer. I antikken var hele det sentrale området på øya dekket av tette skoger. Mesteparten ble hugget ned i 1. århundre f.Kr. for å skaffe tømmer til Ptolemeerdynastiets marine. I tillegg ble mye tømmer brukt for å gi nok energi for utvinning av kobber. Så sent som på 1500-tallet var det riktignok fremdeles store mengder skog igjen på sletten. I dag er det bare skogsområder i de omkringliggende fjellene, særlig i Troodos.
Håkon E. Andersen

**Håkon Edvard Andersen** (født 14. april 1925 i Stavanger, død 9. desember 2012) var en norsk teolog og biskop i Den norske kirke. Han var biskop i Tunsberg bispedømme (Buskerud og Vestfold) fra 1978 til 1990.

Andersen ble *cand.theol.* ved Menighetsfakultetet i 1949. Han arbeidet som lærer ved Bibelskolen i Staffeldtsgate (1950–57). Han tjenestegjorde som prest ved Sankt Petri kirke  (1957–62 og Bekkefaret kirke (1962–66 i Stavanger. Mellom 1966 og 1975 var han generalsekretær i Indremisjonsselskapet. Fra 1975 til 1978 var han sokneprest i Sandnes og prost i Jæren prosti, før han ble biskop i Tunsberg.

## Referanser
MS «Fæmund II»

**MS «Fæmund II»** er den kulturhistoriske båten som om sommeren trafikkerer en daglig rute mellom Synnervika (i Røros kommune), og Elgå, med anløpssteder ved Røa, Femundshytten, Haugen, Jonasvollen, Revlingen og Elgå (alle i Engerdal) i Norges tredje største innsjø, Femunden. Hver lørdag i juli går den en forlenget rute til Buvika brygge. 

Siden 1905 har MS «Fæmund II» fraktet turister, post, varer, tømmer, trekull og malm. Det finnes ennå en veiløs bosetning ved Femunden som får post og varer med båten. Mange benytter båten når de skal til utgangspunktet for fotturer i Femundsmarka nasjonalpark.

Dampskipselskapet Fæmund ble stiftet i 1886, og året etter gikk de til anskaffelse av et treskip på jernspant. Båten ble døpt «Fæmund». Siden dengang har det vært uavbrutt rutetrafikk på innsjøen.

I 1904 besluttet selskapet å kjøpe ytterligere et skip, et dampdrevet jernskip, 82 fot langt og 6 fot dypgående. Skipet ble naturlig nok døpt «Fæmund II». Det ble fraktet i deler fra verftet i Trondheim på Rørosbanen til Røros. Derfra ble delene transportert med hest og kjerre de 35 km til Synnervika hvor skipet ble klinket sammen. Det sto ferdig våren 1905, og har siden den gang trafikkert Femunden hver eneste sommersesong. I 1958 ble dampmaskinen fra 1905 byttet ut med en 160 hk dieselmotor.

## Referanser


## Eksterne lenker
* 
*
Armégruppe nord

**Armégruppe nord** (tysk: Heeresgruppe Nord) var en tysk armégruppe under andre verdenskrig. Armégruppen koordinerte operasjonene for underlagte arméer, reserver og direkte underlagte enheter.

Den første innsatsen for armégruppe nord var invasjonen av Polen under ledelse av Fedor von Bock.
Crystal Palace

**Crystal Palace** kan vise til:

* The Crystal Palace, tidligere utstillingsbygning i London
* Crystal Palace (London), område i Bromley i London
**Crystal Palace stasjon
* Crystal Palace FC, fotballklubb
* Crystal Palace FC (historisk), tidligere fotballklubb
* Crystal Palace National Sports Centre, idrettsanlegg i London
Abstrakt kunst

**Abstrakt kunst** er en kunstbetegnelse som benyttes om nonfigurativ kunst, det vil si malerkunst eller skulpturer som ikke forestiller eller etterligner gjenstander. Det er ikke en stilretning, men en beskrivelse av enhver kunst som unngår etterligning.

Den abstrakte kunsten bruker ikke formene og fargene til å representere noe bestemt ved å ligne dette, men snarere til å gi en opplevelse av noe som ikke helt hører hjemme i vår sansbare verden. Tilskueren står dermed fritt til selv å legge inn sin egen betydning og tolkning.

En ung, den gang ukjent, kunstner ved navn Maurice Denis proklamerte følgende i 1890: «Husk at et maleri – fremfor å være en kamphest, en naken kvinne eller en eller annen anekdote – i bunn og grunn er en plan overflate dekket med farger ordnet på en bestemt måte». Dette kjente sitatet regnes som en fremsynt omtale av et underliggende prinsipp i mye av 1900-tallets kunst, særlig den abstrakte.

I begynnelsen av 1900-tallet var begrepet abstrakt kunst mye brukt også om kunstretninger som bare forvrengte det som var sanset, og man snakket etter hvert om grader av abstraksjon. Kubismen er eksempel på dette, der tittelen på bildet ofte viser hva kunstneren arbeidet ut fra. Også hos, for eksempel, Piet Mondrian kan en se en utvikling fra figurative via kubistiske til helt abstrakte motiver. Fra om lag 1910 vokste den abstrakt kunsten fram, mye på grunn av Pablo Picassos og Georges Braques eksperimenter. Den russiske kunstneren Vasilij Kandinskij skapte figurløse og musikalske bildekomposisjoner. Dette regnes gjerne som den første rene abstrakte kunst. I boken *Über das Geistige in der Kunst: Insbesondere in der Malerei* (1912), fremmet han et teoretisk grunnlag for abstrakt kunst.

Abstraksjoner er ikke ukjente i tidligere tider. En kan si at linje- og bølgedekor på gjenstander er abstrakte. Både Bibelen og Koranen har bestemmelser om at man ikke skal etterligne levende vesener. I begge religioner ga dette støt til stor kreativitet når det gjelder akseptable utsmykninger, der Alhambrapalasset i Spania er et godt eksempel. Kunstretningene som oppsto omkring 1900-tallet skilte seg imidlertid ut ved at det var frihet til å uttrykke seg figurativt, men man valgte å gå andre veier.
__NOTOC__
## Kjente abstrakte kunstnere (utvalg)
* Vasilij Kandinskij (1866–1944)
* Hilma af Klint (1864- 1944)
* Kasimir Malevitsj (1879–1935)
* Piet Mondrian (1872–1944)
* Jackson Pollock (1912–1956)

## Referanser


## Litteratur
* 
* 

## Eksterne lenker
*
Fylkesvei 6204

**Fylkesveg 6204** går mellom Edøy gamle kirke og Varden i Smøla.

Frem til 2019 hadde veien betegnelsen Fylkesvei 385 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rumensk leu

**Rumensk leu** (rumensk: leu, flertall: lei, norsk: leu, flertall leuer) har vært myntenheten i Romania siden 1867. En rumensk leu er inndelt i 100 *bani* (entall: *ban*). 

I juli 2005 ble ny leu (RON) innført, ved en revaluering av den gamle valutaen (ROL). I denne prosessen ble fire nuller fjernet fra ROL, slik at ROL 10&nbsp;000 tilsvarer RON 1. Etter 1,5 år med parallell sirkulasjon, ble ROL tatt ut av vanlig, kommersiell handel 1. januar 2007. De mange nullene i den gamle valutaen gjorde at de siste tre nullene ofte ble utelatt når priser ble angitt; noe som kostet 100&nbsp;000 lei ble angitt som 100 lei. Dyrere varer, som for eksempel biler, fikk som regel prisen angitt i euro. Praksisen med at dyre varer prissettes i euro har fortsatt også etter innføringen av den nye leuen.

Leu betyr «løve» på rumensk, og flertall («lei») betyr «løver».

## Referanser
Beckenham

**Beckenham** er en postby i distriktet Bromley i London, omkring 13,5 kilometer sørøst for Charing Cross. Fram til jernbanen kom i 1857 var Beckenham en liten landsby som med resten av kommunen i Kent med bortimot det meste av dets landbrukseiendommer og private parkanlegg. En familie med entreprenører begynte å bygge villaer som førte til en voldsom befolkningsvekst fra 2 000 i 1850 til 26 000 i 1900. Husbyggingen og befolkningsveksten har fortsatt å øke, men i en mindre tempo siden 1900.

Stedet er nevnt i *[[Domesday Book]]* (1086) som *Bacheham*. Dette kommer antagelig fra mannsnavnet *Beohhan* og angelsaksiske *ham*, i betydningen «hjem», det vil si «Beohhans hjem». Elven Beck har navn etter byen.

Fram til slutten av 1700-tallet var stedet en landsby. Tømmerhandleren og landeieren John Cator regnes som den mest sentrale personen for stedets vekst, en prosess som ytterligere skjøt fart etter hans død da jernbanen kom i 1830-årene.

Sognekirken St. George's Church har en *[[lychgate]]* fra det 1200-tallet, som regnes for å være den eldste bevarte i England.

## Referanser
Kholargos

**Kholargos** (gresk Χολαργός) er en forstad i Athen i Hellas. Den ligger nordøst for sentrum, omkring seks km fra Syntagmaplassen. Kommunen har 32&nbsp;166 innbyggere (2001). Den regnes som en del av Athens velstående nordlige forsteder.

Navnet kommer fra demen Kholargos, som tilhørte stammen (fylen) Akamantis (Ακαμαντίδα φυλή). Demen lå ikke på samme sted som forstaden, men nærmere Kamatero, eller ifølge noen forskere Peristeri eller Sepolia. Den mest kjente borgeren fra demen var Perikles, og dagens Kholargos kommune har også en byste av Perikles i sitt byvåpen. Geografisk hørte imidlertid området hvor dagens Kholargos ligger, til demen Flya, som tilhørte fylen Kekropis (Κεκροπίδα φυλή).

## Befolkningsutvikling

Kholargos fikk status som landkommune eller «samfunn» (κοινότητα) i 1933 og ble gitt status som bykommune eller «deme» (δήμος) i 1963.
Prisme

En **prisme** kan vise til

*Prisme (optikk), objekt i glass
*Prisme (geometri), geometrisk figur
*Prisme (album), musikkalbum

Se også
**[[Prismet]]*, magasin
Linnaeoideae

* *[[Abelia]]*
* *[[Dipelta]]*
* fagerbusk (*Kolkwitzia amabilis*)
* linnea (*Linnaea borealis*)
* *[[Zabelia]]* (?)

**Linnaeoideae** er en underfamilie i kaprifolfamilien. Gruppen har av og til blitt regnet som en egen familie, Linnaeaceae.

Dvergbusken linnea er sirkumpolart utbredt i nordlige strøk. De tre artene i *[[Dipelta]]* er store, løvfellende busker fra Kina. *[[Abelia]]* er store busker som kan være både løvfellende og evigrønne; de 30 artene finnes både i Øst-Asia og Mexico.  Den kjente hageplanten fagerbusk (*Kolkwitzia amabilis*) vokser vilt i Kina.

*[[Zabelia]]* er en slekt med busker. De fire artene er utbredt i Asia fra Afghanistan og Kirgisistan til Japan og Russlands fjerne østen. De er vanskelig å plassere i systematikken, men kan tilhøre Linnaeoideae eller Morinoideae.

## Kilder
* 
* 

## Eksterne lenker
*
Abelia

* *[[Abelia aitchinsonii]]*
* *[[Abelia biflora]]*
* *[[Abelia buddleioides]]*
* *[[Abelia chinensis]]*
* *[[Abelia coriacea]]*
* *[[Abelia corymbosa]]*
* *[[Abelia curviflora]]*
* *[[Abelia dielsii]]*
* *[[Abelia engleriana]]*
* *[[Abelia fargesii]]*
* *[[Abelia floribunda]]*
* *[[Abelia forrestii]]*
* *[[Abelia integrifolia]]*
* *[[Abelia ionostachya]]*
* *[[Abelia macrotera]]*
* *[[Abelia mexicana]]*
* *[[Abelia mosanensis]]*
* *[[Abelia occidentalis]]*
* *[[Abelia parvifolia]]*
* *[[Abelia serrata]]*
* *[[Abelia spathulata]]*
* *[[Abelia speciosa]]*
* *[[Abelia tomentosa]]*
* *[[Abelia taihyonii]]*
* *[[Abelia triflora]]*
* *[[Abelia umbellata]]*

: *Se også: [[Abelia (forening)]]*
***Abelia*** er en gruppe planter. De er busker med motsatte blader og endestilte, klokkeformede blomster.

De blir 1–6 m høye. Artene fra varme strøk er eviggrønne, arter fra kaldere strøk feller bladene. Plantene lever i fjellsider og i åpne skogområder fra Himalaya til Øst-Asia og i Mexico. 

Arten *Abelia chinensis* er den eneste planten blant denne gruppen som blir sett på som en husplante. 

## Eksterne lenker
*
Magnús Scheving

**Magnús Örn Eyjólfsson Scheving** (født 10. november 1964) er en islandsk skuespiller, forfatter, produsent og sportsutøver. Han er best kjent som skaperen av barneprogrammet LazyTown, hvor han spiller superhelten Sportacus.

Scheving ble født i Reykjavík, men vokste opp i den lille byen Borgarnes. Han begynte å praktisere turn i 1985, og i 1992 vant han mennenes individuelle konkurranse i turn. I 1993 ble han skandinavisk mester, og han ble europeisk mester to ganger; i 1994 og 1995. Han ble utnevnt til årets idrettsutøver på Island i 1994.

Scheving er direktør i, og skaper av, LazyTown Entertainment. Firmaet produserer bøker, videoer, spill og sportsutstyr, som de hevder at de gjør for å promotere fysisk fostring og en sunn livsstil for barn. Scheving er også skaper av barneprogrammet LazyTown (Latibær på islandsk), hvor han spiller Sportacus (Íþróttaálfurinn). LazyTown sendes på Sjónvarpið (Island), BBC1, CBeebies, TMF, Nick Jr. og Nick Jr. 2 (Storbritannia), Nick Jr. & Noggin (USA), YTV (Canada), TVE (Spania), Super RTL (Tyskland) og på TV 2s barneprogram TV 2 Junior (Norge).

## Referanser


## Eksterne lenker
* 
* 
* Hopper høyt for sunnere barn i VG 2004-12-12
* Magnús Scheving LTP Intervju
Armégruppe sentrum

**Armégruppe sentrum** (tysk: Heeresgruppe Mitte) var en tysk armégruppe under annen verdenskrig. Armégruppe sentrum ble dannet den 22. juni 1941 da armégruppe B ble omdøpt. Hærgruppen var en av de tre tyske hærgruppene som angrep Sovjetunionen i 1941 under kodenavnet operasjon Barbarossa. Det var armégruppe sentrum som fikk oppgaven med å angripe Moskva og som fra tysk side kjempet i slaget om Moskva høsten og vinteren 1941-42.

I 1945, under retretten på østfronten ble armégruppe sentrum stengt inne ved omringningen av Königsberg og armégruppe A overtok da betegnelsen og hadde den inntil Tyskland kapitulerte.

## Øverstkommanderende
* 22. juni 1941 generalfeltmarskalk Fedor von Bock
* 19. desember 1941 generalfeltmarskalk Günther von Kluge
* 12. oktober 1943 generalfeltmarskalk Ernst Busch
* 28. juni 1944 generalfeltmarskalk Walter Model
* 16. august 1944 generaloberst Georg-Hans Reinhardt
* 17. januar 1945 generalfeltmarskalk Ferdinand Schörner

## Kilder
;Norsk

* Beevor, Anthony, *Den andre verdenskrig*, Cappelen Damm, 2013, ISBN 978-82-02-42146-5
* Davies, Norman: *Europa i krig : 1939-1945 : ingen enkel seier*, Gyldendal, 2008, ISBN 978-82-05-38330-2
* Winchester, Charles, *Østfronten: Hitlers krig mot Russland 1941–1945*, Ares forlag 2014, ISBN 978-82-92938-10-2

;Engelsk
* Evans, Richard J., The Third Reich at War*, Penguin, 2009, ISBN 978-0-141-01548-4*
Bjarne Skard

**Bjarne Skard** (1896–1961) var en norsk teolog, forfatter og biskop. Han var den første biskop i Tunsberg bispedømme fra 1948 til 1961. 

Bjarne Skard ble født i Levanger mens faren var lærer der, og vokste opp i Kristiansand fra 1901. Han ble cand.theol. i 1922, og var overlærer ved Stord lærarskule fra 1923, sokneprest i Sigdal fra 1933, prest ved Sankt Jakob kirke i Bergen fra 1938 og residerende kapellan i Uranienborg kirke i Oslo fra 1946. 

I 1948 ble fylkene Buskerud og Vestfold utskilt fra Oslo bispedømme, og Tunsberg bispedømme ble opprettet.  Bjarne Skard ble den første biskop i den nye bispedømmet.

Skard skrev både lærebøker, populærhistoriske verk og teologiske bøker. Han er oversatt til blant annet engelsk, tysk og kinesisk. Han var sønn av Matias Skard og bror til blant andre Sigmund Skard.

Skard ble utnevnt til æresdoktor ved Uppsala universitet i 1951. 

## Bibliografi
* *Aposteltidi : Eit historisk grunnriss for lærarskulen*. – Oslo : Aschehoug, 1925
* *Israel : Hjelpebok i det gamle testamentet for lærarar og lærarskulen*. – Oslo : Aschehoug, 1928 
* *Kartagiske skoledager : Et stykke oldkirkelig misjonshistorie fra omkring år 200 e.Kr.* - Oslo : Land og kirke, 1947 
* *Dogmet om Kristus : Aktuelt eller ikke?.* – Oslo : Land og kirke, 1948
* *Inkarnasjonen : En dogmehistorisk fremstilling.* – Oslo : Land og kirke, 1951 
* *Contra kvinnelige prester.* – Oslo : Land og kirke, 1960

## Referanser
Bickley

**Bickley** er et forstadsområde og valgkrets i distriktet Bromley i sørøstlige London, omkring 16,7 km sørøst for Charing Cross. Det er kjent for sine store og kostbare hus. Stedet er attraktiv for boligkjøpere for dets frodige arkitektur.

Stedsnavnet Bickley ble første gang dokumentert i 1279 og kan da ha referert til en rydning i skogen som tilhøre en mann ved navn Bicca, eller en rydning ved eller nær en spiss åsrygg. Stedet var bortimot ubebodd fram til 1700-tallet, bortsett fra en grend som hadde spesielle navnet Cross in Hand, og som lå på stedet for dagens Chislehurst Road.

Bickley stasjon tilhører kollektivsone 5, og betjener tog til London Victoria, London Blackfriars, Orpington og Sevenoaks.

## Referanser


## Eksterne lenker
*Chislehurst, Petts Wood & Bickley Village News
*Bromley Councillors
Fylkesvei 6184

**Fylkesveg 6184** går mellom Seterneset og Torset i Aure kommune.

Frem til 2019 hadde veien betegnelsen Fylkesvei 357 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*